ยู จุน-ซู

ยู จุน-ซู (เกิดวันที่ 8 พฤษภาคม ค.ศ. 1988) เป็นนักฟุตบอลชาวเกาหลีใต้ ลงเล่นในตำแหน่งกองกลาง ก่อนหน้านี้เขาเคยลงเล่นให้กับ
สโมสรฟุตบอลพีที ประจวบ, สโมสรฟุตบอลราชบุรี มิตรผล และสโมสรฟุตบอลบุรีรัมย์ ยูไนเต็ด ในไทยลีก รวมถึง อินชอนยูไนเต็ดในเคลีก และคย็องจู KHNP ในโคเรียเนชันแนลลีก

สโมสรอาชีพ 
ยูได้รับการคัดเลือกโดยอินชอนยูไนเต็ดในการแข่งขันเคลีก ฤดูกาล 2011 เขาลงเล่นในฐานะตัวสำรองในนัดเปิดสนามที่แพ้ซังจูซังมู โดยลงมาแทนที่ผู้เล่นสัญชาติบราซิล ลุยซิญญู เขาได้ลงเล่นหลายนัดในเคลีกและลีกคัพ ต่อมาเขาสามารถทำประตูได้ในการแข่งขันเอฟเอคัพ นัดที่ชนะมหาวิทยาลัยย็อนเซ 2-1 เมื่อวันที่ 18 พฤษภาคม ค.ศ. 2011 ผ่านเข้าสู่ 16 ทีมสุดท้ายได้สำเร็จ

ในฤดูกาล 2013 ยูย้ายไปเข้าร่วมสโมสรคย็องจู KHNP เขาทำได้ 7 ประตูในฤดูกาลนั้น ต่อมาเขาเซ็นสัญญาเข้าร่วมอุลซันฮุนไดในปี ค.ศ. 2014

ในเดือนมกราคม ค.ศ. 2018 ยูย้ายไปร่วมทีมบุรีรัมย์ ยูไนเต็ด ในไทยลีก ต่อมาในวันที่ 31 มีนาคม ค.ศ. 2018 เขาทำประตูแรกให้กับสโมสรในนัดที่บุรีรัมย์เปิดบ้านเอาชนะชลบุรี 2-1 ต่อมาวันที่ 3 เมษายน การแข่งขันเอเอฟซีแชมเปียนส์ลีก รอบแบ่งกลุ่ม เขาทำประตูช่วยให้บุรีรัมย์เปิดบ้านเสมอกว่างโจวเอเวอร์แกรนด์ 1-1

อ้างอิง

แหล่งข้อมูลอื่น 
 
 

บุคคลที่ยังมีชีวิตอยู่
นักฟุตบอลชาวเกาหลีใต้
ผู้เล่นในเคลีก 1
ผู้เล่นในไทยลีก
กองกลางฟุตบอล
ผู้เล่นสโมสรฟุตบอลอินช็อนยูไนเต็ด
ผู้เล่นสโมสรฟุตบอลอุลซันฮุนได
ผู้เล่นสโมสรฟุตบอลคิมช็อนซังมู
ผู้เล่นสโมสรฟุตบอลบุรีรัมย์ ยูไนเต็ด
ผู้เล่นโพฮัง สตีลเลอส์
ผู้เล่นสโมสรฟุตบอลราชบุรี
ผู้เล่นสโมสรฟุตบอลประจวบ